शिविर में 214 लोगों की आंखों की जांच, 41 के होंगे ऑपरेशन
अब हर माह के पहले बुधवार को लगा करेगा निशुल्क शिविर
भास्कर संवाददाता | सागर
लायंस क्लब और लायनेस क्लब सागर ने बुधवार को सदगुरु सेवा ट्रस्ट आनंदपुर के साथ नेत्र जांच शिविर रजाखेड़ी में लगाया। इसमें 214 व्यक्तियों की आखों की जांच हुई। मोतियाबिंद ऑपरेशन के लिए 41 मरीजों को आनंदपुर भेजा गया है। इनके आवागमन, आवास, भोजन, इलाज आदि की सारी व्यवस्था निशुल्क रहेंगी। शेष को जरूरत के मुताबिक निशुल्क नंबर वाला चश्मा, दवाइयां और चश्मे के लिए नंबर दिए गए हैं। क्षेत्रीय विधायक प्रदीप लारिया ने शिविर की प्रशंसा की। उन्होंने हर संभव मदद की बात भी कही। लायन अंशुल भार्गव ने बताया कि लायंस भवन में प्रतिमाह के प्रथम बुधवार को यह शिविर नियमित संचालित होगा। आनंदपुर से आए व्यवस्थापक लायन रवि उपाध्याय एवं उनके सहयोगियों ने पूरी तकनीकी व्यवस्थाएं संभालीं। इस मौके पर सुरेंद्र जैन मालथौन, लायंस क्लब अध्यक्ष डॉ. शैलेंद्र सिंह, अंधत्व निवारण समिति अध्यक्ष लायन श्याम पांडेय, सचिव वीएन ठाकुर, कोषाध्यक्ष गुलझारीलाल, सतीप्रसाद बनर्जी, डॉ. विनोद दीक्षित, अारडी शर्मा, नंदलाल विश्वरंजन, प्रभात तिवारी, हरचरण सिंह नैय्यर, महेंद्र जैन, लायनेस अध्यक्ष सुमन दीक्षित, सचिव रेखा मुणोत, नंदिनी ठाकुर, पूर्व गवर्नर देवेंद्र सैनी अादि मौजूद थे।
लायंस क्लब इंटरनेशनल फाउंडेशन ने सदगुरु सेवा संघ ट्रस्ट को पिछले सत्र में 3 करोड़ 70 लाख की सहायता रेटिनोपैथी चिकित्सा उपकरण के रूप में दी है। अब रेटिना ऑपरेशन के लिए चेन्नई जाने की जरूरत नहीं होगी। शिविर में आए मरीजों और परिजनों को निशुल्क भोजन व्यवस्था की गई थी। यहां आए मरीजों और उनके परिजनों ने व्यवस्थाओं को सराहा। उन्होंने अपनी पहचान के अन्य जरूरतमंदों को भी आगामी शिविर में लाने का संकल्प लिया।
hin_Deva hin_Deva bho_Deva hin_Deva hin_Deva